R A T I 0. 147 



Ergo his solennibus verba facturo aptum mihi videbatur et utile, si de 

 temporum nostrorum agerem salute , facile comparanda , modo occasione 

 uti velint homines. Neque tamen omnia complecti potui, quae hue per- 

 tinent. Nam de iis dicere , quae magistratum aut plebem hisce diebus 

 deceant, ab hac opportunitate alienum putavi. Doctos modo adspecturus 

 viros juvenesque eruditioni operam dantes, agere constitui de Theologia 

 futura, JEuangelico-Catltolica, rnorbi praesentis medicina. 



Hoc argurnentum sic exponere conabor , ut primum explicem , quid haec 

 ipsa sit Theologia futura, Euangelico-Catholica; deinde, num haec vere 

 sit exspectanda ; denique , quid nobis sit faciendum , ut citius appropinquet. 



Vos autem, A. A. honoratissimi ! rem expositu mihi difficilem, sed vestra 

 meditatione dignissimam, explicanti auribus linguisque favete! 



I. 



De Theologia futura, Euangelico-Catholica, dicturus, priinum quaero, 

 quid haec ipsa sit , sive , quale orationis raeae argumentum. 



Non loquor de Ecclesia futura. Sane haec etiam erit aliquando una 

 Catholica , ubivis omnes complectens homines , quia erit Euangelica , ad 

 Euangelii composita normam. Verum ut talis nascatur Ecclesia, opem 

 afferre insignem possit ejusmodi Theologia, de qua sola mine agere constitui. 



Theologian! tamen imam eandemque non exspecto hoc sensu, ut unquam 

 uniformis et unimoda oriatur de Religione sententia et doctrina, sed ut 

 haec fiat tandem unanima, uno eodemque spiritu vere divino animata, 

 spiritu autem eo, cujus dona, verba, ministeria sunt multa ac multiformia. 



De qua Theologia loquor futura. Praesens enim nondum adest, quam- 

 quam non tanto distat spatio, ut cerni non possint ejus praesagia et 

 indicia levia. Ego vero non vatem ago, qui tale quid etiam affore pro- 

 clamat , quod vulgus profanum latet oculosque etiam doctorum acutos fugit : 

 speculator sum, qui turri escensa, quid appropinquet, cernit ac distinguit, 

 antequam id videre possint , qui in altum non escenderint , et sum praeco , 

 qui quod cernit , reliquis annunciat , ut ipsi quoque cernant et re laetissima 

 appropinquante gaudeant, advenientem excipiant grati, praesentem in 

 reipublicae salutem communicent aliis. 



19* 



